**Anexă**

 **la Hotărârea nr. 215/2021**

**PROTOCOL DE COLABORARE INTERINSTITUȚIONAL E.I.L.**

(Anexă la Hotărârea Consiliului Judeţean Cluj nr. 253/2011)

**PĂRȚI SEMNATARE:**

1. Direcția Generală de Asistența Socială și Protecția Copilului Cluj, cu sediul în Cluj-Napoca, str. G-ral Eremia Grigorescu nr. 37-39, reprezentată de doamna NICOLETA MOLNAR, în calitate de Director General;
2. Inspectoratul Teritorial de Muncă Cluj, cu sediul In Cluj-Napoca, str. G. Coșbuc nr. 1,
reprezentat de domnul DANIEL OCTAVIAN PACURARIU, în calitate de Inspector Șef;
3. Inspectoratul Județean de Poliție Cluj, cu sediul în Cluj-Napoca, str. Traian nr. 27, reprezentat de domnul CIPRIAN VASILE RUS, în calitate de Comisar Șef de Poliție;
4. Inspectoratul Județean de Jandarmi Cluj, cu sediul In Cluj-Napoca, str. Năvodari nr. 15,
reprezentat de domnul Colonel MAXIM CRISTIAN, în calitate de Inspector șef;
5. Agenția Națională Împotriva Traficului de Persoane, cu sediul în București, str. Ion
Câmpineanu nr. 20, etaj 5, Sector 1, reprezentat de domnul Comisar șef de politie AXEL -MAXIMILIAN NICOLAE, în calitate de director;
6. Inspectoratul Școlar Județean Cluj, cu sediul In Cluj-Napoca, str. Argeș nr. 24,
reprezentat de doamna Prof. MARINELA MARC, în calitate de Inspector Școlar General;
7. Direcția de Sănătate Publică Cluj, cu sediul in Cluj-Napoca, str. Constanta nr. 5, reprezentat de domnul dr. MOISESCU-GOIA MIHAl, în calitate de Director Executiv;
8. Fundația Română pentru Copii, Comunitate și Familie, cu sediul în Cluj-Napoca, str. Rene Descartes nr. 6, reprezentata de domnul MIHAl FLORIN ROSCA în calitate de Director Executiv;
9. Universitatea Babeș-Bolyai Cluj-Napoca, cu sediul în Cluj-Napoca, str. M. Kogălniceanu nr. 1, reprezentată de domnul Profesor universitar dr. DANIEL DAVID, Rector;
10. Fundația Dezvoltarea Popoarelor Filiala Cluj, cu sediul în Cluj-Napoca, str. Eroilor nr. 48/7, reprezentată de doamna PAULA DIANA CIOBANU, Manager Proiect.

**Art. 1 Principiile colaborării:**

Colaborarea dintre părți se va baza pe obiectivele și principiile prevăzute de:

* Convenția Națiunilor Unite privind Drepturile Copilului, ratificată prin Legea 18/1990, republicată;
* Convenția Organizației Internaționale a Muncii (OIM) nr. 182 privind eliminarea celor mai grave forme de munca a copiilor, ratificată prin Legea nr. 203/2000;
* Legea nr. 272/2004, privind protecția și promovarea drepturilor copilului, republicată, cu modificările şi complertăroile ulterioare;
* Legea nr. 217/2003 pentru prevenirea şi combaterea violenţei domestice;
* Hotărârea Guvernului nr. 1238/2007 privind aprobarea Standardelor naționale specifice pentru serviciile specializate de asistenta și protecție a victimelor traficului de persoane.
* Hotărârea Guvernului nr. 49/2011, privind prevenirea și intervenția în echipa
multidisciplinară si în rețea în situațiile de violență asupra copilului și de violență în familie si a metodologiei de intervenție multidisciplinara și interinstituțională privind copiii exploatați și aflați în situații de risc pentru exploatare prin muncă, copii victime ale traficului de persoane, precum și copii români, migranți victime ale altor forme de violența pe teritoriul altor state;
* Hotărârea Guvernului nr. 75/2015, privind reglementarea prestării de către copii de activități remunerate în domeniile cultural, artistic, sportiv, publicitar si de modelling;
* Hotărârea Guvenului nr. 1002/2019 privind organizarea şi funcţionarea Autorităţii Naţionale pentru Drepturile Persoanelor cu Dizabilităţi, Copii şi Adopţii
* Ordinul nr. 25/2019 privind aprobarea standardelor minime de calitate pentru serviciile sociale destinate copiilor din sistemul de protecţie specială;
* Ordinul Secretarului de stat al Autorității Naționale pentru Protecția Drepturilor
Copilului nr. 288/2006 pentru aprobarea Standardelor minime obligatorii privind
managementul de caz în domeniul protecției drepturilor copilului;

# Ordinul nr. 1335/2020 privind aprobarea Standardelor minime de calitate pentru serviciile sociale cu cazare, organizate ca centre rezidențiale de îngrijire și asistență pentru copiii victime ale traficului de persoane

* Ordinul nr. 27/2019 privind aprobarea standardelor minime de calitate pentru serviciile sociale de zi destinate copiilor.

**1.1 Principii generale care guvernează activitatea Echipei Intersectoriale Locale (EIL)**

1. principiul legalităţii
2. principiul respectării demnităţii umane
3. principiul prevenirii săvârşirii actelor de violenţă şi/sau exploatare în familie
4. principiul celerităţii
5. principiul parteneriatului
6. principiul egalităţii de şanse şi de tratament.

**1.2 Principii specifice care guvernează activitatea EIL :**

Particularităţile vieţii copilului implică respectarea unor principii şi valori de către persoanele care sunt responsabile cu creşterea, îngrijirea, protecţia şi educarea lui.

În consecinţă, profesioniştii care intervin în situaţii de violenţă asupra copilului şi de violenţă în familie, precum și în cazul copiilor exploatați și aflați în situații de risc pentru exploatare prin muncă, copii victime ale traficului de persoane, precum și copii români migranți victime ale altor forme de violența pe teritoriul altor state trebuie să respecte următoarele **principii specifice**:

1. respectarea interesului superior al copilului în toate acţiunile şi deciziile care îl privesc pe acesta;
2. evitarea şi combaterea intervenţiilor care revictimizează copilul;
3. participarea copilului şi a părintelui sau, după caz, a persoanei de îngrijire, precum şi a adultului victimă şi, după caz, a tutorelui la procesul de rezolvare a situaţiei de violenţă;
4. munca în echipă multidisciplinară, în reţea interinstituţională şi în parteneriat cu familia;
5. asigurarea unei intervenţii unitare şi specializate pentru copil şi/sau adultul victimă, presupusul făptuitor/agresor din cadrul ori din afara familiei şi membrii familiei;
6. asigurarea şi facilitarea accesului la servicii de sprijin şi de specialitate pentru toţi copiii din familie (victime, martori, fraţii victimei);
7. asigurarea stabilităţii şi continuităţii în îngrijirea, creşterea şi educarea copilului; sprijinirea adultului victimă în păstrarea domiciliului până la finalizarea procedurilor legale;
8. respectarea confidenţialităţii şi a normelor deontologice profesionale, fără prejudicierea activităţii de semnalare a situaţiilor de violenţă sau a activităţii de instrumentare a cazurilor.

**1.3 Definiţii operaţionale**

**1.3.1 Violenţa asupra copilului** reprezintă forme de rele tratamente produse de către părinţi sau de orice altă persoană aflată în poziţie de răspundere, putere ori în relaţie de încredere cu copilul, care produc vătămare actuală sau potenţială asupra sănătăţii acestuia şi îi pun în pericol viaţa, dezvoltarea, demnitatea şi moralitatea.

Principalele forme de violenţă asupra copilului sunt: abuzul, neglijarea, exploatarea şi traficul de copii. (potrivit prevederilor H.G. 49/2011)

Copilul are dreptul de a fi protejat împotriva **exploatării** şi nu poate fi constrâns la o muncă sau activitate domestică ori în afara familiei, inclusiv în instituţii de învăţământ, de protecţie specială, reeducare şi detenţie sau în domeniul cultural, artistic, sportiv, publicitar şi de modeling, ce comportă un risc potenţial sau care este susceptibilă să îi compromită educaţia ori să îi dăuneze sănătăţii sau dezvoltării sale fizice, mentale, spirituale, morale ori sociale.(potrivit Legii nr.272/2004 privind protecţia şi promovarea drepturilor copillului).

**1.3.2 Abuzul**

Prin abuz asupra copilului se înţelege orice acţiune voluntară a unei persoane care se află într-o relaţie de răspundere, încredere sau de autoritate faţă de acesta, prin care sunt periclitate viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului, şi se clasifică drept abuz fizic, emoţional, psihologic, sexual şi economic (potrivit Legii 272/2004 privind protecţia şi promovarea drepturilor copillului).

a) Abuzul **fizic** constă în vătămarea corporală a copilului în cadrul interacţiunii, singulară sau repetată, cu o persoană aflată în poziţie de răspundere, putere ori în relaţie de încredere cu acesta, fiind un rezultat al unor acte intenţionate care produc suferinţă copilului în prezent sau în viitor.

b) Abuzul **emoţional** constă în expunerea repetată a copilului la situaţii al căror impact emoţional depăşeşte capacitatea sa de integrare psihologică. Abuzul emoţional vine din partea unui adult care se află în relaţie de încredere, răspundere sau putere cu copilul. În mod concret, aceste acte pot fi umiliri verbale şi nonverbale, intimidări, ameninţări, terorizări, restrângeri ale libertăţii de acţiune, denigrări, acuzaţii nedrepte, discriminări, ridiculizări şi alte atitudini ostile sau de respingere faţă de copil.Dacă abuzul emoţional este repetitiv şi susţinut, duce la afectarea diverselor paliere ale psihicului copilului (de exemplu, structura de personalitate, afectele, cogniţiile, adaptarea, percepţia), devenind abuz psihologic, care are consecinţe mai grave decât abuzul emoţional şi pe termen lung asupra dezvoltării copilului.Copilul care este martor al violenţei în familie suferă indirect un abuz emoţional şi/sau psihologic.

c) Abuzul **sexual** reprezintă implicarea unui copil sau a unui adolescent minor dependent şi imatur din punctul de vedere al dezvoltării psihosexuale în activităţi sexuale pe care nu este în măsură să le înţeleagă, care sunt nepotrivite pentru vârsta sa ori pentru dezvoltarea sa psihosexuală, activităţi sexuale pe care le suportă fiind constrâns prin violenţă sau seducţie ori care transgresează tabuurile sociale legate de rolurile familiale; (potrivit HG 49/2011)

**1.3.3 Neglijarea**

Neglijarea este definită în Legea nr. 272/2004 privind protecţia şi promovarea drepturilor copilului

Prin neglijarea copilului se înţelege omisiunea, voluntară sau involuntară, a unei persoane care are responsabilitatea creşterii, îngrijirii sau educării copilului de a lua orice măsură pe care o presupune îndeplinirea acestei responsabilităţi, care pune în pericol viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului şi poate îmbrăca mai multe forme: alimentară, vestimentară, neglijarea igienei, neglijarea medicală, neglijarea educaţională, neglijarea emoţională sau părăsirea copilului/abandonul de familie, care reprezintă cea mai gravă formă de neglijare.

Neglijarea se poate prezenta sub mai multe forme:

a) neglijarea alimentară - privarea de hrană, absenţa mai multor alimente esenţiale pentru creştere, mese neregulate, alimente nepotrivite sau administrate necorespunzător vârstei copilului;

b) neglijarea vestimentară - haine nepotrivite pentru anotimp, haine prea mici, haine murdare, lipsa hainelor;

c) neglijarea igienei - lipsa igienei corporale, mirosuri respingătoare, paraziţi;

d) neglijarea medicală - absenţa îngrijirilor necesare, omiterea vaccinărilor şi a vizitelor de control, neaplicarea tratamentelor prescrise de medic, neprezentarea la programe de recuperare;

e) neglijarea educaţională - substimulare, instabilitatea sistemului de pedepse şi recompense, lipsa de urmărire a progreselor şcolare;

f) neglijarea emoţională - lipsa atenţiei, a contactelor fizice, a semnelor de afecţiune, a cuvintelor de apreciere.

g) părăsirea copilului/abandonul de familie, care reprezintă cea mai gravă formă de neglijare.

**1.3.4 Exploatarea**

Conform art.182 din Codul Penal, prin exploatarea unei persoane se înţelege: a) supunerea la executarea unei munci sau îndeplinirea de servicii, în mod forţat; b) ţinerea în stare de sclavie sau alte procedee asemănătoare de lipsire de libertate ori de aservire; c) obligarea la practicarea prostituţiei, la manifestări pornografice în vederea producerii şi difuzării de materiale pornografice sau la alte forme de exploatare sexuală; d) obligarea la practicarea cerşetoriei; e) prelevarea de organe în mod ilegal.

**Exploatarea sexuală** a copiilor reprezintă o practică prin intermediul căreia o persoană, de regulă un adult, obţine o gratificaţie sexuală, un câştig financiar sau o avansare, abuzând de/exploatând sexualitatea unui copil, încălcând drepturile acestuia la demnitate, egalitate, autonomie şi bunăstare fizică şi psihică; exemple: prostituţia, turismul sexual, comerţul cu căsătorii (inclusiv prin poştă), pornografia, striptease-ul.

**Exploatarea copilului prin muncă** corespunde definiţiei celor mai grave forme de muncă a copilului.

**1.3.5 Traficul de persoane**

Traficul de persoane şi traficul de minori sunt definite la art. 210 şi 211 din Codul Penal astfel:

Recrutarea, transportarea, transferarea, adăpostirea sau primirea unei persoane în scopul exploatării acesteia, săvârşită: a) prin constrângere, răpire, inducere în eroare sau abuz de autoritate; b) profitând de imposibilitatea de a se apăra sau de a-şi exprima voinţa ori de starea de vădită vulnerabilitate a acelei persoane; c) prin oferirea, darea, acceptarea sau primirea de bani ori de alte foloase în schimbul consimţământului persoanei care are autoritate asupra acelei persoane. Traficul de minori reprezintă recrutarea, transportarea, transferarea, adăpostirea sau primirea unui minor, în scopul exploatării acestuia,

Această delimitare între diferitele forme de violenţă asupra copilului este doar de ordin teoretic, deoarece, în realitate, frecvent, există o combinaţie între ele, de exemplu: abuzul fizic este însoţit de abuz emoţional, abuzul sexual presupune, de regulă, abuzul fizic şi emoţional.

 **Art. 2 Scopul Protocolului**

Prin prezentul Protocol de colaborare părțile se angajează, să conlucreze și să mobilizeze
toate resursele disponibile în vederea operaționalizării **Echipei Intersectoriale Locale (EIL)** pentru combaterea exploatării copiilor prin muncă, a oricăror forme de violență îndreptată împotriva acestora si monitorizarea situației copiilor aflați în dificultate din aria teritorială de competență.

**Art. 3. Rolul și misiunea Echipei Intersectoriale Locale (EIL)**

EIL este o echipă multidisciplinară şi interinstituţională constituită la nivelul judeţului, cu responsabilităţi în domeniul prevenirii şi combaterii violenţei şi exploatării copilului.

EIL are rol consultativ pentru managerii de caz, în ceea ce priveşte particularităţile cazurilor şi cooperarea dintre instituţiile participante la managementul de caz, precum şi pentru factorii de decizie, în ceea ce priveşte elaborarea de strategii, revizuirea acestora, înfiinţarea de servicii, realizarea de activităţi de prevenire prin formularea unor recomandări.

EIL nu se suprapune peste echipa multidisciplinară şi interinstituţională de evaluare şi/sau intervenţie (EMI) pentru cazurile de violenţă asupra copilului şi de violenţă în familie.

EIL nu reprezintă o echipă de intervenţie directă pentru copii, victime ale violenţei şi/sau exploatării copilului. Membrii EIL trebuie să acţioneze ca persoane resursă pe plan judeţean/local pentru profesioniştii care intervin direct sau pentru cei care doresc să implementeze proiecte/acţiuni de prevenire.

Totodată, EIL supraveghează activitatea globală de monitorizare a cazurilor de exploatare a copiilor prin muncă, iar DGASPC Cluj răspunde de centralizarea datelor de monitorizare.

Misiunea EIL pentru prevenirea şi combaterea violenţei şi exploatării copilului: de a identifica/ referi/monitoriza cazurile de risc a copilului în aria teritorială de competenţă, conform legislaţiei în vigoare.

Componenţa EIL este stabilită prin Hotărâre a Consiliului Judeţean și este coordonată de DGASPC Cluj, conform prevederilor Hotărârii Guvernului nr. 867/2009 privind interzicerea muncilor periculoase pentru copii, iar membri acesteia sunt reprezentanţi ai următoarelor instituţii:

1. DGASPC Cluj;
2. Inspectoratul Judeţean de Poliţie
3. Inspectoratul Judeţean de Jandarmi
4. Direcţia Judeţeană de Sănătate Publică
5. Inspectoratul Școlar Judeţean
6. Inspectoratul Teritorial de Muncă;
7. Organizații neguvernamentale.

Se recomandă totodată implicarea reprezentanţilor primăriilor, sindicatelor, patronatelor, bisericii, serviciilor de probaţiune, unităţilor de medicină legală, unităţilor de primire în regim de urgenţă şi centrelor regionale ale Ministerului Administraţiei şi Internelor – Agenţia Naţională împotriva Traficului de Persoane.

Membri Echipei Intersectoriale Locale sunt desemnați prin Hotărâre a Consiliul Județean Cluj.

**Art. 4 Obligațiile părților:**

**4.1 Obligații comune**

4.1.1.Conform HG.49/2011 și altor acte normative conexe, EIL are următoarele responsabilități:

1. la solicitarea managerului de caz, oferă expertiză prin membrii săi (informaţii de specialitate, consultare pe caz, referiri către alţi specialişti, facilitarea implicării instituţiei în cazul respectiv);
2. la solicitarea managerului de caz, facilitează cooperarea dintre instituţiile participante la managementul de caz;
3. analizează anual datele statistice realizate de DGASPC Cluj, privind: abuzul şi neglijarea copilului, copii exploataţi şi aflaţi în situaţii de risc de exploatare prin muncă, copii victime ale traficului de persoane, copii victime ale altor forme de violenţă pe teritoriul altor state şi violenţa în familie;
4. formulează recomandări privind îmbunătăţirea activităţii din domeniul prevenirii şi combaterii violenţei asupra copilului şi a violenţei în familie (planuri de acţiuni, propuneri de revizuire a strategiilor şi planurilor existente, înfiinţarea de noi servicii, derularea de acţiuni de prevenire, diseminarea de bune practici, informarea publicului, formarea profesioniştilor), pe care le înaintează factorilor de decizie de pe plan judeţean în cadrul raportărilor bianuale;
5. întocmeşte rapoarte bianuale privind activitatea din domeniul prevenirii şi combaterii violenţei asupra copilului şi a violenţei în familie, în baza analizei datelor statistice, a bunelor practici colectate şi a altor informaţii relevante;
6. identifică exemple de bune practici în domeniu, în vederea diseminării acestora către profesionişti;
7. participă la activităţi de prevenire în şcoli şi comunităţi, precum şi de informare a publicului, inclusiv prin mass-media;
8. informează colegii din instituţia proprie şi structurile din teritoriu cu privire la prezenta metodologie-cadru şi alte acte normative în domeniu;
9. participă la programe de formare a profesioniştilor în domeniu;
10. întocmeşte raportul anual privind activitatea din domeniul prevenirii şi combaterii violenţei asupra copilului şi a violenţei în familie, pe care îl înaintează Direcţiei generale protecţia copilului din cadrul Ministerului Muncii, Familiei şi Protecţiei Sociale (DGPC - MMFPS). Raportul anual cuprinde recomandări privind îmbunătăţirea legislaţiei, a mecanismelor de monitorizare şi bunele practici identificate;
11. responsabilităţile EIL sunt trecute în fişa de post a fiecărui membru;
12. pentru realizarea celor menţionate anterior se organizează lunar reuniuni de lucru, conform procedurilor interne ale fiecărei echipe, aprobate de fiecare instituţie.

**4.1.2** Acestea se completează cu cele prevăzute la art.11 din H.G nr. 75/2015 privind reglementarea prestării de către copii de activităţi remunerate în domeniile cultural, artistic, sportiv, publicitar şi de modeling, respectiv:

1. Echipa intersectorială locală pentru prevenirea şi combaterea exploatării copiilor prin muncă, denumită în continuare EIL, care funcţionează la nivel judeţean sub coordonarea Direcţiei Generale de Asistenţă Socială şi Protecţia Copilului, analizează datele transmise de către Serviciul Public de Asistenţă Socială şi întocmeşte un plan de vizite la locurile de derulare a activităţilor aflate încă în desfăşurare, în vederea verificării condiţiilor.

2. În vederea realizării vizitelor prevăzute la alin. (1), reprezentanţii Direcţiei Generale de Asistenţă Socială şi Protecţia Copilului şi membrii EIL au drept de acces la sediile unde organizatorul desfăşoară activitatea cu copilul.

3. În situaţia în care, ca urmare a vizitelor efectuate, reprezentanţii Direcţiei Generale de Asistenţă Socială şi Protecţia Copilului şi membrii EIL constată că sunt puse în pericol viaţa, sănătatea, dezvoltarea fizică, psihică, intelectuală sau morală a copilului […], aceştia întocmesc un proces-verbal de constatare.

4. Procesul-verbal de constatare se semnează de către reprezentanţii Direcţiei Generale de Asistenţă Socială şi Protecţia Copilului şi membrii EIL, cei ai organizatorului activităţii, precum şi de către părintele care însoţeşte copilul sau, după caz, de către însoţitor. În situaţia în care reprezentantul organizatorului sau părintele/însoţitorul refuză să semneze, reprezentantul Direcţiei Generale de Asistenţă Socială şi Protecţia Copilului consemnează refuzul în procesul-verbal de constatare.

**4.1.3** Alte obligații/responsabilități comune :

1. Să identifice cazurile de exploatare a copiilor prin muncă si sa le semnaleze reprezentantului Direcției Generale de Asistență Socială și Protecția Copilului Cluj în Echipa intersectorială locală, prin intermediul fișei de semnalare a celor mai grave forme de muncă a copilului;

2. Să participe la reuniunile de lucru lunare ale EIL, organizate conform prezentului Protocol elaborat în baza HG.49/2011.

3. Să sensibilizeze autoritățile administrației locale, cel puțin Președinții Consiliilor Județene, prefecții si primarii, precum și publicul larg asupra consecințelor angajării premature în muncă a copiilor și asupra activității Echipei Intersectoriale locale (EIL);

4. Să informeze colegii din instituția proprie și structurile din teritoriu cu privirela metodologia-cadru prevăzută de HG.49/2011 și alte acte normative în domeniu;

5. Să respecte și să aplice cu bună credință prevederile prezentului Protocolului;

6. În caz de conflict între părți, să se depună toate eforturile pentru rezolvarea pe cale amiabilă a acestuia.

7. Fiecare membru EIL, după nominalizare, va face propunere la nivelul instituției din care face parte, pentru nominalizarea unul sau doi membri în Echipa Multidisciplinară de intervenție (EMI).

8. Membrii EIL vor elabora un Regulament de organizare și funcționare (ROF) care va preciza foarte clar responsabilitățile EIL în relația cu EMI în ceea ce privește traseul cazurilor copiilor care intră sub incidența HG.49/2011. Regulamentul de organizare și funcționare EIL reprezintă Anexa 2 a prezentului Protocol.

9. Să facă adrese la entitățile cu atribuții și responsabilități în asistență socială și protecția copilului pentru a-i înștiința de existența EIL și EMI.

10. Fiecare membrul EIL să se consulte cu conducerea instituției pe care o reprezintă, pentru a identifica nevoia de informare a angajaților cu privire la activitatea EIL.

11.Identificarea de resurse și cursuri de specializare pentru pregătirea personalului instituției pe care o reprezintă, în domeniul de competență al HG.49/2011 și actelor normative conexe.

12. Fiecare membru EIL să aibă cunoștință de situațiile de abuz, neglijare, exploatare din propria instituție.

13. Fiecare membru EIL să identifice și să comunice către DGASPC Cluj, coordonator EIL, obstacolele ce intervin în colaborarea cu alte instituții, respectiv cauzele de ineficiență în intervenția interinstituțională și multidisciplinară privind managementul cazurilor copiilor care intră sub incidența HG.49/2011.

14. Fiecare membru EIL să facă propuneri în EIL cu privire la soluții pentru eliminarea obstacolelor identificate la punctul 13, la nivel local. Aceste soluții vor face obiectul unui raport cu recomandări pentru schimbări la nivelul cadrului normativ, respectiv elaborare de metodologii sau alte acte normative, dacă este cazul.

15. EIL va elabora, în cazul în care va fi nevoie, definiții clare ale fenomenelor de violență, abuz, neglijare, exploatare, trafic, precum și standarde de calitate conforme cu realitatea din teren.

**4.2 Obligații specifice:**

**4.2.1 Direcția Generală de Asistenta Socialăși Protecția Copilului Cluj (DGASPC)**

4.2.1.1 Să coordoneze activitatea **Echipei Intersectoriale Locale (EIL);**

4.2.1.2. Să monitorizeze cazul copiilor aflați în dificultate (abuzați/neglijați/exploatați);

4.2.1.3 Să acorde copiilor abuzați, neglijați, exploatați și familiilor acestora, care sunt luați în evidența în baza fișei de semnalare, sprijin și servicii corespunzătoare;

4.2.1.4. După caz, să propună măsuri de protecție alternativă sau specială;

4.2.1.5. Să sensibilizeze personalul Direcției și profesioniștii din domeniul public al asistenței sociale și protecției copilului, cu prioritate asistenții sociali/persoanele cu atribuții în asistența socială din cadrul primăriilor, asupra consecințelor abuzului, neglijării, exploatării și asupra activității **Echipei Intersectoriale Locale.**

**4.2.2 Inspectoratul Teritorial de Muncă Cluj**

4.2.2.1. Să participe la întocmirea fișei de monitorizare a celor mai grave forme de muncă a copiilor;

4.2.2.2. Să identifice situațiile de copii exploatați prin muncă și să Ie raporteze la DGASPC Cluj, inclusiv situațiile de urgență;

4.2.2.3. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al **Echipei Intersectoriale Locale**, toate tipurile de intervenție specifice;

4.2.2.4. Să monitorizeze locurile de muncă cu risc de exploatare a copiilor prin muncă;

4.2.2.5. Să sensibilizeze personalul și angajatorii asupra legislației în vigoare privind munca copiilor și asupra activității **Echipei Intersectoriale Locale.**

**4.2.3. Inspectoratul Județean de Poliție Cluj**

4.2.3.1. Să solicite Șefilor de post/polițiștilor cu atribuții în domeniu să identifice cazurile de abuz/ neglijare/ exploatare asupra copiilor, să Ie semnaleze reprezentantului inspectoratului județean de politic, precum si reprezentantului Direcției Generale de Asistență Socială și Protecția Copilului Cluj în Echipa Intersectoriala Locală prin intermediul fișei de semnalare;

4.2.3.2. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică;

4.2.3.3. Să sensibilizeze personalul din subordine asupra problematicii abuzului/neglijării/exploatăriicopiilor, precum si asupra activității Echipei Intersectoriale Locale.

**4.2.4 Inspectoratul Județean de Jandarmi Cluj**

4.2.4.1. Să solicite angajaților să identifice cazurile de abuz/ neglijare/ exploatare asupra copiilor, să Ie semnaleze reprezentantului **Inspectoratului Județean de Jandarmi**, precum și reprezentantului **Direcției Generale de Asistență socială și Protecția Copilului** **Cluj** în **Echipa Intersectoriala Locală** prin intermediul fișei de semnalare;

4.2.4.2. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică în conformitate cu prevederile legale la care este abilitat;

4.2.4.3. Să sensibilizeze personalul din subordine asupra problematicii abuzului/neglijării/exploatării copiilor, precum și asupra activității Echipei Intersectoriale Locale.

**4.2.5 Agenția Națională Împotriva Traficului de Persoane**

4.2.5.1 Identifică situaţiile de copii exploataţi prin muncă sau supuşi oricărei forme de exploatare şi referă către DGASPC Cluj cazurile identificate şi colaborează cu echipa pentru soluţionarea acestor cazuri;

4.2.5.2 Evaluează iniţial, monitorizează asistenţă acordată victimelor traficului de minori sau orice formă de exploatare, în conformitate cu mandatul instituţiei în care lucrează şi furnizează informaţii pentru completarea fişei de monitorizare (de către managerul de caz nominalizat de DGASPC Cluj);

4.2.5.3. Desfăşoară acţiuni de informare şi instruire privind traficul de persoane/minori pentru specialiştii DGASPC Cluj şi membrii EIL;

4.2.5.4. Desfăşoară acţiuni de informare privind MNIR (Mecanismul Naţional de Identificare şi Referire) şi legislaţia în vigoare privind prevenirea şi combaterea traficului de persoane pentru specialiştii DGASPC Cluj şi membrii EIL;

* + - 1. Participă la şedinţele echipei multidisciplinare;

**4.2.6 Inspectoratul ȘcolarJudețean Cluj**

4.2.6.1. Să solicite cadrelor didactice din subordine să identifice cazurile copiilor abuzați/exploatați și să le semnaleze reprezentantului Inspectoratului Județean Școlar și reprezentantului Direcției Generale de Asistență Socială și Protecția Copilului Cluj în Echipa Intersectorială Locală, prin intermediul fișei de semnalare;

4.2.6.2. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau Ia solicitarea oricărui membru al Echipei Intersectoriale Locale, toate tipurile de intervenție specifică;

4.2.6.3. Să sensibilizeze toți directorii unitățilorșcolare, care la rândul lor vor sensibiliza cadrele didactice din subordine, asupra consecințelor abuzului, neglijării, exploatăriiși asupra activității Echipei Intersectoriale Locale.

**4.2.7 Direcția de Sănătate Publică Cluj**

4.2.7.1. Să solicite medicilor de familie și, după caz, asistentelor medicale comunitare, precum și asistenților sociali/persoanelor cu atribuții în asistența socială din unitățile sanitare cu profil pediatric sau, în lipsa acestora, cadrelor medico-sanitare desemnate de directorii unitățilorsanitare cu profil pediatric, să identifice cazurile de abuz/exploatare a copiilor și săle semnaleze reprezentantului Direcției de Sănătate Publică și reprezentantului Direcției Generale de Asistență Socială și Protecția Copilului Cluj în Echipa Intersectorială locală, prin intermediul fișei de semnalare;

4.2.7.2. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică;

4.2.7.3. Să sensibilizeze toțimedicii de familie și, după caz, asistentele medicale comunitare, precum și asistenții sociali/persoanele cu atribuții în asistență socială din unitățile sanitare cu profil pediatric sau, in lipsa acestora, cadrele medico-sanitare desemnate de directorii unităților sanitare cu profil pediatric asupra consecințelor abuzului, neglijării, exploatării și asupra activității **Echipei Intersectoriale Locale.**

**4.2.8 Fundația Română pentru Copii, Comunitate și Familie**

4.2.8.1. Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică;

4.2.8.2. Să sensibilizeze celelalte organizații neguvernamentale și mediul de afaceri asupra consecințelorabuzului, neglijării, exploatării și asupra activității Echipei Intersectoriale Locale.

**4.2.9 Universitatea Babeș-Bolyai Cluj-Napoca**

4.2.9.1 Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică;

4.2.9.2. Să sensibilizeze celelalte organizații neguvernamentale și mediul de afaceri asupra consecințelorabuzului, neglijării, exploatării și asupra activității Echipei Intersectoriale Locale

**4.2.10 Fundația Dezvoltarea Popoarelor**

4.2.10.1 Să acorde copiilor abuzați, neglijați, exploatați și familiilor acestora, care sunt identificați în sistemul propriu sau la solicitarea oricărui membru al Echipei Intersectoriale Locale, toate tipurile de intervenție specifică;

4.2.10.2. Să sensibilizeze celelalte organizații neguvernamentale și mediul de afaceri asupra consecințelorabuzului, neglijării, exploatării și asupra activității Echipei Intersectoriale Locale

Să acorde

**Art. 5 Durata protocolului**

5.1 Prezentul Protocol intră în vigoare la data semnării şi se încheie pe o perioadă determinată de **3 (trei) ani**, valabilitatea sa putându-se prelungi pentru noi perioade de câte un an, dacă niciuna dintre părţi nu va comunica celeilate, în cel puţin 30 de zile înainte de expirarea termenului, intenţia de a-l denunţa.

**Art. 6 Confidenţialitatea**

6.1 Părţile convin să păstreze în strictă confidenţialitate informaţiile primite şi sunt de acord să prevină orice utilizare sau divulgare neautorizată a unor astfel de informaţii.

6.2 Părţile înţeleg să utilizeze informaţiile confidenţiale doar în scopul de a-şi îndeplini obligaţiile din prezentul Protocol şi în orice alte scopuri necesare bunei desfăşurari a activităţii acestora.

**Art. 7 Notificări**

7.1 Orice comunicare între părţi în legătură cu prezentul protocol se va face în scris.

7.2 Orice document scris trebuie înregistrat atât la transmitere cât şi la primire.

7.3 Comunicările între părţi care nu se referă la datele şi informaţiile confidenţiale se vor face de asemenea prin telefon, fax sau e-mail.

**Art. 8 Litigii**

8.1 Orice dispută care poate lua naştere din sau în legătura cu prezentul Protocol și va fi soluţionată pe calea negocierilor între părţi, iar în situaţia în care acestea nu ajung la nici un acord privind soluţionarea acestei dispute, aceasta va fi soluţionată de instanţele competente.

**Art. 9. Încetarea Protocolului**

9.1. Prezentul Protocol poate înceta prin acordul părţilor, prin act adiţional.

9.2. Nerespectarea obligaţiilor asumate prin prezentul Protocol de către una dintre părţi în mod culpabil, dă dreptul părţii lezate de a considera reziliat de plin drept prezenta convenţie, fără a mai fi necesară nici o altă formalitate şi punere în întârziere, existând doar obligaţia ca părţile să se înştiinţeze în scris despre cauzele rezilierii.

9.3. Prezentul Protocol poate fi modificată unilateral de către oricare semnatar cu notificarea părţilor, ca urmare a modificărilor legislative, în măsura în care acestea sunt de natură să influenţeze derularea obiectivelor specificate în cadrul acestuia.

**Art. 10. Dispoziții finale**

Componența Echipei Intersectoriale locale (ElL) este stabilită prin Hotărâre a Consiliului

Județean Cluj.

Prezentul Protocol de colaborare intră în vigoare în momentul semnării lui de către toți
partenerii.

Valabilitatea Protocolului încetează prin acordul părților sau în cazul operării unor modificări
esențiale în conținutul acestuia.

Protocolul poate fi modificat sau completat numai cu acordul părților.

Procedura de lucru a Echipei Intersectoriale Locale se constituie în anexa la prezentul Protocol.

Prezentul Protocol a fost întocmit şi semnat în 10 exemplare originale, în limba română, câte unul pentru fiecare parte, toate având aceeaşi valoare legală.

**Direcția Generală de Asistență Socialăși Protecția Copilului Cluj**

Director General, NICOLETA MOLNAR \_\_\_\_\_\_\_\_\_\_

**Inspectoratul Teritorial de Muncă Cluj**

Inspector Șef, DANIEL OCTAVIAN PACURARIU \_\_\_\_\_\_\_\_\_

**Inspectoratul Județean de Poliție Cluj**

CIPRIAN VASILE RUS, Comisar Șef \_\_\_\_\_\_\_\_\_\_

**Inspectoratul Județean de Jandarmi Cluj**

**Desemnat inspector șef colonel,** MAXIM CRISTIAN \_\_\_\_\_\_\_\_\_\_\_

**Agenția Națională Împotriva Traficului de Persoane**

Director Comisar șef de politie AXEL-MAXIMILIAN NICOLAE\_\_\_\_\_\_\_\_\_\_\_

**Inspectoratul ȘcolarJudețean Cluj**

Doamna Prof. MARINELA MARC, Inspector școlar general \_\_\_\_\_\_\_\_\_

**Direcția de Sănătate Publică Cluj**

Dr. MOISESCU-GOIA MIHAl, în calitate de Director executiv \_\_\_\_\_\_\_\_\_

**Fundația Romană pentru Copii, Comunitate și Familie**

Domnul MIHAl FLORIN ROSCA, Director executiv \_\_\_\_\_\_\_\_\_\_

**Universitatea Babeș-Bolyai Cluj-Napoca**

Domnul Profesor Universitar dr. DANIEL DAVID, Rector \_\_\_\_\_\_\_\_\_

**Fundația Dezvoltarea Popoarelor Filiala Cluj \_\_\_\_\_\_\_\_**

Doamna PAULA DIANA CIOBANU, Manager Proiect \_\_\_\_\_\_\_\_\_\_

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**